Diari Oficial de la Generalitat Valenciana


Sumari del DOGV 8420, del 09-11-2018 (2018/9948)

Informe ambiental i territorial estratègic de la modificació puntual número 1/2018 del Pla general d'ordenació urbana relativa a la volumetria i usos en sòl industrial.
------------------------------------------------------------------------------------------------------------------------------------------------------------------------

### Dades del document

Número de DOGV
:   8420

Data del DOGV
:   09-11-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/9948


Data del document
:   24-10-2018

Organisme emissor
:   Ajuntament d'Onda

Tipus de document
:   Anunci

Descriptors 

:   * Onda
    * pla d'urbanisme
    * administració local

Informe ambiental i territorial estratègic de la modificació puntual número 1/2018 del Pla general d'ordenació urbana relativa a la volumetria i usos en sòl industrial. [2018/9948]  
De conformitat amb l'art. 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el qual establix la publicació en el Diari Oficial de la Generalitat Valenciana de l'informe ambiental i territorial estratègic, es fa públic el següent informe ambiental i territorial estratègic, acordat per la Comissió d'Avaluació Ambiental Estratègica, en sessió celebrada el 23 d'octubre de 2018.  
  
Certificat acord Comissió d'Avaluació Ambiental Municipal:  
  
«Vista la necessitat municipal de tramitar i aprovar la modificació puntual número 1/2018 del PGOU (volumetria usos en sòl industrial) pel procediment simplificat (expedient núm. G.1/18/1), la Comissió d'Avaluació Ambiental Estratègica de Plans i Programes, reunida en sessió ordinària del 23 d'octubre de 2018, informa el següent:  
  
Antecedents  
1. Resolució de l'Alcaldia número 936/2018, de data 25 d'abril, per la qual es va delegar en la Junta de Govern Local la competència per a assumir la condició d'òrgan ambiental i territorial municipal per a l'elaboració i/o modificació de plans i programes pel procediment simplificat.  
2. Acord del Ple de l'Ajuntament, en sessió ordinària de 9 de maig de 2018, de constitució de la Comissió d'Avaluació Ambiental Estratègica de Plans i Programes per a l'assistència tècnica a l'òrgan ambiental i territorial municipal, amb aprovació del seu reglament orgànic.  
  
3. Acord de l'Alcaldia, adoptat per Resolució número 1991/2018, de 21 de setembre, pel qual es va acordar l'inici del procediment per a l'elaboració i aprovació de la modificació puntual número 1/2018 del PGOU d'Onda, relativa a la modificació de la volumetria i usos complementaris en totes les zones industrials.  
  
4. A l'octubre de 2018 l'arquitecte municipal redacta el document tècnic de modificació puntual número 1/2018 (volumetria i usos en sòl industrial), junt amb un document inicial estratègic per a avaluar la seua repercussió ambiental.  
5. El 2 d'octubre de 2018 l'arquitecte municipal emet un informe favorable de la ponència de la Comissió d'Avaluació Ambiental de Plans i Programes, vinculada a la modificació puntual de referència.  
6. Amb data 17 d'octubre de 2018, mitjançant Decret número 2205/2018, es convoca en sessió ordinària, a les 09.00 hores del 23 d'octubre, a la Comissió d'Avaluació Ambiental de Plans i Programes per a l'aprovació de l'anàlisi tècnica i d'informe ambiental i territorial estratègic de la referida modificació puntual.  
  
Consideracions jurídiques  
  
Primera. De l'avaluació ambiental estratègica de plans i programes.  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics.  
La seua transposició a l'ordenament jurídic espanyol es materialitza en la Llei estatal 21/2013, de 9 de desembre, d'avaluació ambiental, arreplegant-se en la normativa autonòmica en la LOTUP, que reunix en un únic text el règim jurídic de l'avaluació de plans, programes i projectes, la qual cosa facilita l'aplicació d'ambdós regulacions, així com la integració de l'Estratègia Territorial de la Comunitat Valenciana, aprovada per Decret 1/2011, de 13 de gener, del Consell, i Decret 166/2011, de 4 de novembre de 2011, pel qual es modifica l'anterior decret.  
  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, establix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
L'avaluació ambiental i territorial estratègica dels plans i programes perseguix integrar els criteris i condicionants ambientals, junt amb els funcionals i territorials, al llarg de tot el procés d'elaboració del pla o programa, des de l'inici dels treballs preparatoris fins a la seua aprovació. Té per objectiu assegurar l'efectiva participació del públic, i de les institucions i organismes afectats pel pla o programa, en la seua elaboració, així com la transparència en la presa de decisions de planificació. També perseguix aconseguir un elevat nivell de protecció del medi ambient i promoure el desenvolupament sostenible, en les seues dimensions econòmica, social i ambiental.  
Amb l'entrada en vigor de la LOTUP es va crear l'òrgan ambiental i territorial, les funcions del qual s'assignen a la conselleria amb competències en territori i medi ambient, el qual actuava com a òrgan de coordinació global. En eixe moment, l'únic òrgan ambiental i territorial era el dit òrgan autonòmic, dependent de la conselleria competent en matèria d'ordenació del territori i medi ambient, amb atribucions per a realitzar l'anàlisi tècnica dels expedients d'avaluació ambiental i territorial, formular les declaracions ambientals i territorials estratègiques, i en col·laboració amb l'òrgan promotor i substantiu, vetla per la integració dels aspectes ambientals, junt amb els territorials i funcionals, en l'elaboració del pla o programa.  
L'òrgan ambiental i territorial d'acord amb el que disposa el Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat als efectes d'avaluació estratègica de plans i programes, és la Comissió d'Avaluació Ambiental de la Generalitat Valenciana.  
El títol III de la LOTUP (articles 45 a 63) regula el procediment d'aprovació de tots els plans que requerisquen d'una avaluació ambiental i territorial estratègica. En aquest sentit, l'òrgan ambiental i territorial emetrà l'informe ambiental i territorial estratègic corresponent, determinant si l'avaluació ambiental i territorial d'un pla o d'un programa ha de ser de caràcter simplificada o ordinària, en funció del grau de significació dels efectes ambientals i territorials dels mateixos.  
  
En el procediment establit en l'article 48 de la LOTUP es distingix entre òrgan promotor, substantiu i òrgan ambiental i territorial.  
  
L'òrgan promotor seria l'òrgan de l'administració que inicia el procediment per a l'elaboració i adopció d'un pla o programa (en l'àmbit local, l'alcalde). L'òrgan ambiental i territorial seria l'òrgan que realitza l'anàlisi tècnica dels expedients d'avaluació ambiental i territorial (en l'àmbit local, l'alcalde o, per delegació, la Junta de Govern local). I l'òrgan substantiu seria l'òrgan de l'administració pública que ostenta les competències per a aprovar un pla o programa (en l'àmbit municipal, el Ple).  
Segona. De la necessitat d'informe d'un òrgan ambiental i territorial municipal, assistit per una Comissió d'Avaluació Ambiental Estratègica de Plans i Programes.  
La LOTUP ja preveia que l'emissió d'aquest amb un informe previ ambiental i territorial podia ser delegat en els ajuntaments, a fi d'agilitzar el procediment de tramitació de determinats instruments de planejament que afecten ordenació detallada.  
La Llei 10/2015, de 29 de desembre, de mesures fiscals de gestió administrativa i financera i d'organització de la Generalitat, va modificar en l'article 115 l'apartat c de l'article 48 c) de la LOTUP, en el que es regulen els supòsits en què l'òrgan ambiental i territorial serà l'ajuntament del terme municipal de l'àmbit del planejament objecte d'avaluació ambiental, traslladant la competència a l'ajuntament en els supòsits següents:  
a) En els instruments de planejament urbanístic que afecten únicament i exclusivament a l'ordenació detallada del sòl urbà definida així en la LOTUP.  
b) En els instruments de planejament urbanístic que, en el desenrotllament del planejament avaluat ambientalment, afecten únicament i exclusivament a l'ordenació detallada del sòl urbanitzable definida així en la LOTUP.  
c) En els instruments de planejament urbanístic que afecten únicament i exclusivament a l'ordenació estructural del sòl urbà que compte amb els serveis urbanístics efectivament implantats, sense modificar l'ús dominant en la zona establida en l'ordenació estructural.  
  
Com a conseqüència de la delegació de competències prevista en l'esmentat article 115 s'ha fet necessari instrumentar un òrgan i un procediment municipal, destinat a efectuar l'anàlisi tècnica dels expedients d'avaluació ambiental i territorial formulats tant a iniciativa pública com a privada, i a emetre els corresponents informes ambientals i territorials estratègics en el procediment d'avaluació ambiental estratègica simplificada a què estan sotmesos plans i programes.  
  
Açò va exigir constituir un òrgan ambiental i territorial municipal, que ha correspost a la Junta de Govern local segons Resolució de delegació de l'alcaldia número 936/2018, de data 25 d'abril, òrgan assistit tècnicament per una comissió dependent d'aquesta alcaldia (Comissió d'Avaluació Ambiental de Plans i Programes, aprovada junt amb el seu Reglament orgànic en acord plenari de 09.05.2018).  
Tràmit procedimental per a l'emissió d'informe ambiental i territorial estratègic  
Per tant, el referit tràmit requerix de la intervenció d'un òrgan promotor (alcalde), un òrgan territorial i ambiental (Junta de Govern Local, assistida per la Comissió d'Avaluació Ambiental Estratègica de Plans i Programes, en tant que òrgan d'assistència tècnica dependent de l'alcaldia) i un òrgan substantiu (Ple de l'Ajuntament que expose al públic i aprove la modificació puntual corresponent).  
  
Una vegada constituïda la Comissió d'Avaluació Ambiental Estratègica de Plans i Programes (acord plenari de 09.05.2018), aquesta ha d'efectuar l'anàlisi tècnica i l'informe ambiental i territorial estratègic de la modificació puntual número 1/2018 del PGOU (volumetria i usos en sòl industrial), amb caràcter previ a la seua remissió a l'òrgan ambiental i territorial municipal (Junta de Govern), en la present sessió ordinària.  
El present informe ambiental i territorial estratègic es realitza sobre la base d'un document tècnic elaborat a l'octubre de 2018 per l'arquitecte municipal, denominat modificació puntual número 1/2018 del PGOU (volumetria i usos en sòl industrial), que incorpora un document inicial estratègic.  
Sobre la base de l'anterior documentació, l'arquitecte municipal ha elaborat un informe favorable de ponència, de data 2 d'octubre de 2018, del que es desprèn, conforme a l'article 51 de la LOTUP en relació amb els criteris de l'annex VIII de la dita llei, que la present modificació puntual no presenta efectes significatius sobre el medi ambient, no té incidència en el model territorial vigent ni produïx un increment significatiu en el consum de recursos, no suposant afecció sobre elements del patrimoni natural i cultural, limitant-se a homogeneïtzar la volumetria en tots els polígons industrials i al mateix temps definir una sèrie d'usos complementaris a l'ús industrial.  
El contingut del dit informe de ponència és el següent:  
  
Informe de la ponència  
  
«1. Introducció.  
1.1. Objectiu de la modificació puntual.  
L'objecte de la present modificació puntual del PGOU consistix a introduir un nou article en les normes urbanístiques del PGOU, que modifique els índexs de volumetria definits en cada zona, establint un nou índex genèric de volumetria de 7 m³/m² solar. A més s'introduïxen una sèrie d'usos complementaris a l'ús industrial que diversifique les activitats potencials que puguen implantar-se en aquestes zones i sectors industrials.  
1.2. Antecedents.  
El Pla general d'ordenació urbana d'Onda de 1994, va ser aprovat l'11 d'abril de 1995 per la Comissió Territorial d'Urbanisme de Castelló. Des d'eixa data fins al dia de hui s'han tramitat i aprovat diversos programes urbanístics en sòl urbanitzable industrial amb plans parcials independents per a diversos sectors industrials: SUR-6, SUR-8, SUR-9, SUR-10, SUR-13, SUR-14.  
1.3. Àmbit i abast.  
L'àmbit de la present modificació és: tot el sòl urbà industrial del municipi i tot el sòl urbanitzable industrial, que compte amb programa d'actuació integrada aprovat, projecte de reparcel·lació i d'urbanització aprovats i que les obres d'urbanització s'hagen realitzat i hagen sigut finalitzades.  
  
1.4. Participants en el procediment.  
La LAA (Llei avaluació ambiental) en l'article número 5, en relació amb la LOTUP (Llei 5/2014, de 25 de juliol, de la Generalitat, D'ordenació del territori, urbanisme i paisatge) en l'article número 48, establixen els següents participants en el procediment d'avaluació ambiental i territorial estratègica (AATE).  
- Òrgan promotor: en aquest cas, de conformitat amb el que disposa l'art. 48.a de la LOTUP en relació amb el que disposa l'art. 22.1.s de la LBRL (Llei bases règim local), s'estima és l'alcalde de l'Ajuntament d'Onda. A aquest efecte, mitjançant el Decret de l'Alcaldia núm. 1991/2018, de 21 de setembre, l'alcalde d'aquest Ajuntament ha acordat l'inici del procediment per a l'elaboració i adopció de la present modificació puntual.  
- Òrgan ambiental territorial: en el procediment simplificat correspon a l'alcaldia, si bé aquesta atribució ha sigut delegada en la Junta de Govern local mitjançant el Decret de l'Alcaldia núm. 936/2018, de 25 d'abril, òrgan que haurà de ser assistit per la Comissió d'Avaluació Ambiental Estratègica de Plans i Programes municipal, integrada pels membres que figuren en el seu Reglament Orgànic aprovat. El que subscriu s'integra en el dit òrgan en la seua condició de ponent.  
  
- Òrgan substantiu: el competent, per tractar-se d'una modificació que afecta exclusivament l'ordenació detallada, segons l'article 35 de la LOTUP, per a l'aprovació de la modificació, és el Ple de l'Ajuntament d'Onda. Amb caràcter previ a la dita aprovació, el dit òrgan haurà de sotmetre a informació pública el mencionat expedient.  
  
1.5. No afecció mediambiental ni territorial, procediment simplificat de l'AATE.  
D'acord amb els criteris de l'annex VIII de la LOTUP, es considera que la present modificació no té efectes significatius sobre el medi ambient ni sobre el territori, ja que opera en sòl urbà i urbanitzable ja desenrotllat i parcialment edificat i que, per tant, ha de tramitar-se el procediment simplificat de l'AATE, ja que l'actuació no té origen en la proposta d'un nou desenrotllament transformador del sòl, que de facto és urbà/urbanitzable i ja està urbanitzat, i només pretén la implementació d'un article de la normativa urbanística a les condicions intrínseques de la indústria majoritària que en aquest municipi és la ceràmica, que exigix una major volumetria (que no edificabilitat) de la prevista inicialment.  
  
2. Desenvolupament administratiu de la modificació puntual del PGOU.  
Establida la necessitat d'iniciar l'AATE, l'art. 57 de la LOTUP fixa les bases per a la tramitació dels plans, i de l'aplicació de l'art. 63.1 de la LOTUP es deduïx que la seua modificació es tramita seguint el procediment previst per a la seua aprovació, procedint per tant:  
  
- Complir les exigències previstes en l'art. 50 de la LOTUP, a aquest efecte s'ha d'aportar sol·licitud d'inici d'avaluació ambiental i territorial estratègica, acompanyada de proposta de modificació del PGOU 1/2018 i document inicial estratègic, amb justificació dels apartats establits en aquest.  
- Complir les actuacions previstes en l'art. 51 de la LOTUP, a aquest efecte l'òrgan ambiental territorial ha de sotmetre el document que s'aporta a consultes de les administracions afectades, segons art. 49.1.d) de la LOTUP.  
- Complir les exigències establides en l'art. 57.1  
  
3. Esborrany de documents: modificació de les normes urbanístiques del PGOU 1/2018.  
El document que se sotmet a consideració, el qual s'adjunta, és una modificació puntual datada a l'octubre de 2018, que afecta exclusivament una determinació de límit de l'índex volumètric definit en m³ de volumetria respecte a m² de solar, establida en la normativa urbanística de cada zona del sòl urbà industrial i de cada sector urbanitzable industrial i també la introducció dels usos complementaris a l'ús principal característic que és l'industrial.  
En compliment del que establix aquest apartat, s'acompanya el Document de modificació redactat com a proposta de modificació del PGOU número 1/2018.  
Junt amb la modificació puntual s'adjunta el corresponent Document Inicial Estratègic.  
  
4. Diagnòstic de la situació del medi ambient i del territori abans de l'aplicació de la present modificació puntual.  
1. Diagnòstic de la situació actual:  
Bàsicament l'impacte mediambiental sobre els àmbits que es pretén actuar per mitjà de la present modificació serà mínim atés que totes les zones i sectors ja són sòl industrial consolidat i per tant ja han sigut avaluats mediambientalment. A més per a cada activitat que s'implanta en aquestes àrees se li exigix tots els condicionants i requisits que s'establix en la normativa d'activitats ambientals. Per tant, considerem que la situació mediambiental actual no serà alterada significativament.  
  
2. Efectes previsibles sobre el medi ambient i sobre els elements estratègics del territori:  
La modificació que es proposa es limita exclusivament a dos conceptes propis de l'ordenació detallada: l'un és la volumetria edificable sense incrementar ni ocupació ni edificabilitat entesa com a índex de m² sostre /m² sòl i l'altre és assignar una sèrie d'usos complementaris per a tot el sòl industrial.  
Aquest tipus de modificacions tindran una repercussió mínima sobre el medi ambient atés que només estaran restringides als sòl urbans i urbanitzables industrials que ja estan desenvolupats i consolidats parcialment i per tant ja han sigut destinats al seu ús industrial, i en aquest sentit no afecten ni modifiquen ni incorporen més terreny del què està inclòs en els seus propis àmbits.  
Per descomptat aquest tipus de modificació no afecta els elements estratègics del territori municipal, ni comarcal ni provincial, ni tampoc l'estratègia territorial de la Comunitat Valenciana.  
3. Incardinació de l'estratègia territorial de la Comunitat Valenciana i la seua incidència en altres instruments de la planificació territorial o sectorial.  
Per les característiques de la modificació proposada, no té una incidència significativa en els instruments de planificació territorial o sectorial, ni tampoc es considera, excepte opinió més autoritzada, valorar la seua incardinació en l'estratègia territorial de la Comunitat Valenciana, donat el caràcter detallat de la modificació plantejada, i per tant la seua nul·la incidència en la dita estratègia territorial.  
4. Motivació de l'aplicació del procediment simplificat d'avaluació ambiental i territorial estratègica.  
D'acord amb l'art. 46.3 de la LOTUP aquesta modificació ha de ser objecte d'avaluació ambiental i estratègica simplificada, per tractar-se d'una modificació del Pla general vigent que pot considerar-se menor per ser de caràcter detallat i no afectar l'ordenació estructural del municipi.  
5. Motius de la selecció de les alternatives plantejades.  
Com ja s'ha indicat anteriorment, bàsicament hi ha dos alternatives:  
  
La primera: romandre en la situació actual, és a dir, cada zona i cada sector amb un índex de volumetria diferent sense que conste en cap lloc la justificació de tal diferència, amb la consegüent discriminació negativa d'uns sectors respecte d'altres, la qual cosa pareix prou arbitrària.  
  
La segona: tramitar i aprovar la present modificació que unificarà i homogeneïtzarà les condicions de volumetria i usos per a tots els polígons industrials del municipi evitant discriminacions negatives i greuges, especialment quan no hi ha cap factor objectiu que justifique un menor índex de volumetria en determinats sectors respecte d'altres, atés que en general tots alberguen els mateixos usos i activitats.  
  
  
5. Contingut succint preliminar i esquemàtic del Document Inicial Estratègic (art. 50 LOTUP).  
De conformitat amb el que disposa l'art. 50.1 de la LOTUP, es formula el contingut següent «expressat de manera succinta, preliminar i esquemàtica», d'aquest Document Inicial Estratègic, afegint-se la documentació assenyalada en l'art. 50.2 de la LOTUP per considerar que resulta d'aplicació el procediment simplificat d'AATE.  
Contingut de l'article 50.1 de la LOTUP.  
a) Els objectius de la planificació, i descripció de la problemàtica sobre la qual s'actua.  
Es pretén, amb l'actuació, l'eliminació d'una limitació volumètrica discriminatòria, que és contrària a altres limitacions establides en l'homologació del PGOU per a altres sectors industrials. El problema que planteja la seua existència és que, per a alguns supòsits (parcel·les de dimensió reduïda) en sòl industrial, és impossible la realització d'instal·lacions que exigisquen gran alçaria, atomitzadors, premses, assecadors, etc. si no s'incrementa la volumetria d'aquesta. A més s'aprofita aquesta modificació puntual per a introduir altres usos complementaris de l'ús principal característic que és l'industrial.  
b) L'abast, àmbit i possible contingut de les alternatives del pla que es proposa.  
L'abast i l'àmbit són totes les zones i sectors urbanitzables d'ús industrial que ja han sigut urbanitzats i per tant compten amb la condició de solar edificable, i que en l'actualitat es troben parcialment ocupats.  
Les alternatives que es contemplen són les següents:  
a) La no-modificació de la limitació de volumetria, mantenint els 4,50 m³/m², en alguns sectors i zones, solució que s'estima no adequada, per implicar un bloqueig de les possibles iniciatives de desenvolupament i una discriminació per comparació amb altres sectors que tenen un coeficient de volumetria molt major sense que existisca cap fet diferencial que el justifique.  
b) L'ampliació de la limitació volumètrica fins als 7 m³/m², per analogia amb altres sectors existents (per exemple el sector SUR-8), és un coeficient que s'estima resol els problemes plantejats, ja que homogeneïtza la mateixa volumetria per a tots els sectors i zones industrials  
  
c) El desenvolupament previsible del pla o programa.  
No té afecció directa amb el futur desenvolupament de cap programa urbanístic en sòl industrial. És una modificació sobrevinguda que corregix una discriminació entre els diversos sectors industrials d'Onda. A més tindrà conseqüentment repercussió positiva sobre les activitats existents i les que vulguen implantar-se en aquests polígons al millorar la previsió de volumetria i usos.  
d) Un diagnòstic de la situació del medi ambient i del territori abans de l'aplicació del pla en l'àmbit afectat.  
Les zones industrials afectades per la present modificació puntual són ja sòl urbanitzat industrial, per tant ja compten amb la condició de solars urbans industrials, tant els que estan classificats com a sòl urbà com els que són sòl urbanitzable, els quals s'han desenvolupat completament i en l'actualitat estan parcialment edificats. Per tant el diagnòstic de la situació del medi ambient no variarà després de l'aprovació de la present modificació puntual, ja que no es modifica la classificació de cap terreny, per tractar-se d'una modificació de caràcter detallat. Les emissions mediambientals de les activitats que s'implanten en aquestes zones són controlades i autoritzades pels corresponents instruments ambientals, segons la normativa vigent pel que l'increment del coeficient de volumetria no incidix directament de forma negativa en el territori ni en el medi ambient.  
  
e) Els efectes previsibles sobre el medi ambient i sobre els elements estratègics del territori, prenent en consideració el canvi climàtic.  
  
La solució proposada no tindrà efectes negatius sobre el medi ambient ni sobre el territori, atés que s'integra en una situació ja urbanitzada i per tant consolidada que implica:  
- Possibilitar una raonable ampliació de les activitats existents, sense ocupar més sòl, ni tampoc incrementar l'edificabilitat, la qual no es modifica. Només es modifica el volum de l'edificació però no la seua superfície construïda.  
- Respecte als elements estratègics del territori aquesta modificació és irrellevant per ser de caràcter detallat.  
- A causa de la xicoteta entitat de la modificació, i de les mesures correctores exigides a les activitats que s'implanten en els sectors industrials, no es preveuen efectes negatius de rellevància que es deriven de la modificació.  
  
Per tot això, i en relació amb el procediment legal d'avaluació ambiental i territorial de plans i programes, es considera que la present actuació no té efectes significatius per al medi ambient, tractant-se d'una modificació menor de caràcter detallat, en el sentit definit per l'art. 5.2.f) de la LAA i art. 46.3.a) de la LOTUP   
  
f) La seua incardinació en l'Estratègia Territorial de la Comunitat Valenciana (ETCV) i la seua incidència en altres instruments de la planificació territorial sectorial.  
L'art. 15 de la LOTUP establix que els objectius i principis directors de l'ETCV són vinculants per al conjunt de les administracions públiques amb àmbit competencial a la Comunitat Valenciana.  
  
Aquests objectius i principis, així com els criteris d'ordenació del territori que s'establixen en l'ETCV, s'han d'incorporar des del principi en l'AATE de tots els programes, plans i projectes amb incidència sobre el territori.  
La modificació proposada s'estima incardina perfectament en els preceptes regulats en el Decret 1/2011, de 13 de gener, del Consell, i la seua incidència sobre altres instruments de planificació territorial o sectorial, es resol, per mitjà de la tramitació de modificacions en aquests, per a adequar-se a la proposta per als sectors i zones industrials, l'òrgan promotor i substantiu de la qual és l'Ajuntament.  
Contingut de l'article 50.2 de la LOTUP.  
a) Motivació de l'aplicació del procediment simplificat de l'AATE (art. 50.2.a LOTUP)  
L'apartat 3 de l'article 46 de la LOTUP establix que l'òrgan ambiental i territorial determinarà si un pla o programa ha de ser objecte d'avaluació simplificada o ordinària.  
Com es demostra al llarg d'aquest document i es resumix a continuació, en el nostre cas, estem davant d'una modificació puntual d'un PGOU que no presenta efectes significatius sobre el medi ambient ni sobre el territori, conforme a l'apartat 2.b de l'article 51 de la LOTUP.  
  
En efecte, com ja s'ha dit en els apartats anteriors, la modificació formal que proposa el present document pot qualificar-se com a modificació menor de caràcter detallat i per tant no estructural, del vigent PGOU i de tots els seus plans parcials de desenvolupament d'aquests sectors industrials, utilitzant la terminologia de la LAA i de la LOTUP.  
  
La LAA de 2013 definix la modificació menor com aquella que planteja canvis en les característiques dels plans ja aprovats, que no constituïxen variacions fonamentals de les estratègies, directrius i propostes o de la seua cronologia, però que produïxen diferències en els efectes previstos o en la zona d'influència.  
En el present cas, no es produïx cap variació en les determinacions substantives del pla, ni tan sols planteja diferències en els efectes previstos o en la zona d'influència del pla.  
No obstant això, és preceptiu sol·licitar de l'òrgan competent de la comunitat autònoma, el corresponent informe ambiental i territorial estratègic, que confirme la innecessarietat de tramitar el procediment ordinari d'avaluació ambiental de la modificació per no tindre efectes significatius per al medi ambient.  
b) Resum dels motius de la selecció de les alternatives contemplades (art. 50.2.b LOTUP).  
En aquest punt ens remetem a allò que s'ha assenyalat en l'apartat anterior referit a la justificació corresponent a l'art. 50.1.b) de la LOTUP.  
S'han descrit dos alternatives, els avantatges de la solució que es proposa és que potencia el desenvolupament de les activitats en general en els polígons industrials, amb repercussió positiva en l'ocupació local i comarcal.  
c) Mesures previstes per a previndre, reduir i, en la mesura que siga possible, compensar, qualsevol efecte negatiu important en el medi ambient i en el territori, que derive de l'aplicació de la modificació del pla, així com per a mitigar la seua incidència en el canvi climàtic i la seua adaptació a aquest (art. 50.2.c LOTUP).  
D'allò que s'ha manifestat en el present document, es deduïx que de l'actuació que ens ocupa no es deriva cap efecte negatiu per al medi ambient ni per al territori, per la qual cosa no cal implementar cap mesura per a la seua correcció.  
  
d) Descripció de les mesures previstes per al seguiment ambiental de la modificació del Pla.  
Donades les característiques de la modificació puntual del Pla objecte del present document, s'estima no són necessàries mesures per al seguiment ambiental d'aquesta.  
  
6. Antecedents i criteris generals de la modificació proposada.  
Els sectors industrials urbanitzables i les zones urbanes industrials existents en el municipi d'Onda compten, segons la normativa urbanística aprovada, amb diferents índexs de volumetria, en alguns casos es va establir 4,5 m³/m² i en altres 7 m³/m² sense que existisca un criteri clar i objectiu.  
Es tracta de polígons urbanitzats en la seua totalitat, i consolidats parcialment, i on actualment ja s'exerceixen les activitats pròpies d'aquests polígons industrials.  
Segons la documentació del document d'homologació del PGOU, base per al desenvolupament que ens ocupa, establia entre altres la següent disposició per al desenvolupament d'algun sector industrial:  
?Altura d'edificació: Les oficines podran tindre una altura màxima de tres plantes (baixa+2) i, en la nau que siga d'una sola planta, no es limita l'altura de l'edificació, depenent aquesta de les característiques tècniques i necessitats de la indústria a instal·lar?.  
Per tant ja existia una clara voluntat del legislador quan va definir aquest article, en el sentit de reconèixer les característiques i necessitats de les activitats industrials que es desenvolupen en aquests polígons i no limitar la seua altura amb una mesura exacta. El mateix pot extrapolar-se per a la volumetria, ja que si no es limita la seua altura tampoc té sentit restringir la seua volumetria a un índex de 4,5 m³/m² el qual reduïx considerablement les possibilitats d'implantació o ampliació de determinades activitats.  
  
7. Anàlisi detallada de la modificació proposada, justificació que afecta exclusivament l'ordenació detallada i que es complixen amb els annexos IV de la LOTUP.  
La modificació proposada en el present document pretén la introducció d'un nou article en les normes generals del PGOU de manera que siga vàlida amb caràcter genèric per a totes les zones urbanes industrials, i per a tots els sectors urbanitzables industrials, per entendre que, d'aquesta manera, s'homogeneïtza la volumetria en tots els sectors i s'elimina la limitació que contradiu la determinació establida en les condicions de desenvolupament d'algun sector industrial, en el document d'homologació del PGOU.  
Aquesta determinació que existix en alguns sectors industrials amb la limitació de volumetria de 4,50 m³/m² de volum edificable, determina una limitació en l'altura lliure edificable per a les naus industrials d'una planta, (que preconitza el document d'homologació) que pot impedir en alguns casos una instal·lació industrial, instal·lacions industrials de gran altura en parcel·les reduïdes (per exemple una instal·lació d'atomitzadors, premses, assecadors, etc.).  
La modificació proposada consistix en l'ampliació de la limitació de 4,5 m³/m² que passa a 7 m³/m², afecta exclusivament les normes particulars del sòl industrial tant urbà com urbanitzable, que corresponen a l'ordenació detallada, segons art. 35 de la LOTUP, Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana.  
La modificació puntual objecte del present document, no afecta cap dels estàndards urbanístics i determinacions urbanístiques, complint, per tant, les exigències establides en l'annex IV de la LOTUP, concretament:  
- No s'afecta la classificació de les zones d'ordenació ni les superfícies de dotacions públiques.  
- No s'afecta els paràmetres d'edificabilitat neta, açò és, no s'incrementa la superfície construïda, ni l'edificabilitat mesurada en m² de sostre per m² de solar.  
- No s'afecta les condicions funcionals i dimensionals de les zones verdes públiques.  
  
8. Documents del PGOU afectats per la modificació puntual proposada.  
a) Documents sense eficàcia normativa.  
No s'afecta cap document, amb la modificació pretesa.  
b) Documents amb eficàcia normativa.  
L'únic document afectat per la modificació proposada és el que comprèn les normes urbanístiques del Pla general d'ordenació urbana d'Onda. L'afecció consistix en la introducció d'un nou article de caràcter genèric, que homogeneïtze la volumetria en tots els polígons industrials i al mateix temps definisca una sèrie d'usos complementaris a l'ús industrial. La proposta de modificació s'acompanya en l'apartat corresponent del present document.  
  
9. Tramitació de la modificació puntual proposada.  
En aplicació de l'art. 63.1 de la LOTUP:  
?Els plans i programes es revisaran o modificaran pel procediment previst per a la seua aprovació o segons establisca en la seua normativa especifica?.  
  
Aplicació de l'art. 63.2.b) de la LOTUP:  
?Si no precisen avaluació ambiental o aquesta finalitza pel procediment simplificat amb un informe ambiental i territorial, es tramitaran conforme al precedent capítol III.-  
  
Aplicació de l'art. 63.3 de la LOTUP:  
?Les noves solucions proposades hauran de mantindre l'equilibri del planejament vigent entre les dotacions públiques i aprofitament lucratiu suplementant, si és el cas, la xarxa primària i la xarxa secundària de dotacions, de manera que complisquen amb els criteris de qualitat, capacitat i idoneïtat exigits segons l'annex IV d'aquesta llei.-  
  
Aplicació de l'art. 44.5 de la LOTUP:  
?Els ajuntaments són competents per a la formulació i tramitació dels plans d'àmbit municipal, i a l'aprovació d'aquells que fixen o modifiquen l'ordenació detallada, ...-.  
  
10. Proposta de modificació puntual de les normes del PGOU número 1/2018 relativa a la volumetria i usos complementaris en zones urbanes industrials i sectors urbanitzables industrials.  
La proposta de modificació consistix en la introducció en les normes urbanístiques del PGOU del nou article següent:  
  
?Art 1.9.1: homogeneïtzació de la volumetria i definició de nous usos complementaris de l'ús industrial:  
Amb caràcter genèric per a tot l'àmbit del municipi, exclusivament en les zones urbanes industrials i en els sectors urbanitzables d'ús predominant industrial es definix un coeficient de volumetria de 7 m³ /m² solar. El còmput d'aquest quedarà definit pel producte de la superfície ocupada en planta de totes les edificacions per l'altura de l'edificació mesurada en el suport de les cintres, encavallades, pòrtics i bigues o forjats de coberta.  
Aquest nou coeficient anul·la els definits anteriorment en cada zona o sector.  
Respecte als usos complementaris de l'ús predominant industrial en cada zona i sector s'establixen de forma genèrica, a més dels ja definits en cada sector o zona, els següents:  
Estació de servei - gasolineres - venda de combustibles  
Oficines, despatxos i qualsevol ús administratiu Tof  
Laboratoris, tallers, i centres d'investigació  
Usos sanitaris  
Formació professional  
Formació educativa  
Investigació mèdica, biològica, agrícola, mediambiental o científica   
  
Activitats esportives  
Activitats d'oci TRE 1, TRE 2, TRE 3, TRE 4  
Ús religiós  
Comercial TCO 1a, TCO1b, TCO 2, TCO 3  
Magatzem Alm 2  
Magatzem depòsits GLP  
Aparcament  
Hoteler-  
  
Conclusió:  
Per tot allò que s'ha exposat, el ponent que subscriu proposa a la Comissió d'Avaluació Estratègica de Plans i Programes municipal que analitze i informe favorablement, si és el cas, el Document Inicial Estratègic i la modificació puntual de referència, per aplicació del procediment simplificat.»  
Tràmit procedimental després de l'emissió d'informe ambiental i territorial estratègic per la comissió ambiental  
Després de l'emissió del present informe favorable per aquesta comissió ambiental, s'han de realitzar les actuacions següents:  
a) Publicar el present informe en el DOGV (article 51.7 de la LOTUP).  
b) Remetre el present informe l'òrgan ambiental i territorial estratègic (Junta de Govern local), perquè aprove l'anàlisi tècnica i l'informe ambiental estratègic de la present modificació puntual, dins del procediment simplificat, assumint que no té efectes significatius sobre el medi ambient i proposant la introducció d'un nou article (1.9.1) en les normes urbanístiques del PGOU titulat Homogeneïtzació de la volumetria i definició de nous usos complementaris de l'ús industrial, amb la redacció descrita en la ponència.  
  
c) Comunicar el present acord a l'òrgan promotor (Alcaldia) i a l'òrgan substantiu (Ple), remetent l'expedient a aquest últim òrgan perquè, de conformitat amb els articles 57 i concordants de la LOTUP, adopte la proposta d'informació pública de l'expedient durant un període de 45 dies, publicant l'acord en el Diari Oficial de la Generalitat Valenciana i en un diari no oficial d'àmplia difusió en la localitat, a comptar des de la publicació en el DOGV, tot això en els termes de la referida normativa.  
  
Durant aquest termini, el projecte diligenciat haurà d'estar depositat, per a la seua consulta pública, en l'adreça electrònica de l'Ajuntament epurxcywjksulq@gaiy.ar i en la 3a planta de l'Ajuntament, plaça el Pla, 1, Àrea de Territori, els dies laborals de dilluns a divendres de 09.00 a 14.00 hores.  
Conclosos els tràmits d'exposició pública i contestació d'al·legacions serà procedent aprovar el referit expedient, estimant o desestimant les al·legacions presentades, i serà competent per a la seua aprovació el Ple de l'Ajuntament, i adquirint vigència després de la publicació de la nova modificació en el Butlletí Oficial de la Província de Castelló (art. 57.2 LOTUP).  
  
Conclusions:  
Per tot allò que s'ha exposat, es procedix per unanimitat a emetre informe favorable de l'informe ambiental i territorial estratègic de la modificació puntual número 1/2018 del PGOU relativa a la volumetria i usos en sòl industrial, amb tota la seua documentació annexa (document de modificació i document inicial estratègic), per a la seua tramitació pel procediment simplificat, per entendre que no produïx efectes significatius sobre el medi ambient.  
La present modificació del PGOU ha d'entendre's sense perjuí de la pervivència de la normativa dels respectius plans parcials o de desenvolupament, la regulació de la qual no és objecte de modificació.»  
  
Onda, 24 d'octubre de 2018.- El tinent d'alcalde de l'Àrea de Territori, Sostenibilitat i Dinamització Econòmica: Ángel L. Badenas Donís.